CELEX: 32012R0401
Language: sl
Date: 2012-05-07 00:00:00
Title: Izvedbena uredba Komisije (EU) št. 401/2012 z dne 7. maja 2012 o uvrstitvi določenega blaga v kombinirano nomenklaturo

11.5.2012   
            
            
               SL
            
            
               Uradni list Evropske unije
            
            
               L 124/15
            
         IZVEDBENA UREDBA KOMISIJE (EU) št. 401/2012
   z dne 7. maja 2012
   o uvrstitvi določenega blaga v kombinirano nomenklaturo
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (EGS) št. 2658/87 z dne 23. julija 1987 o tarifni in statistični nomenklaturi ter skupni carinski tarifi (1) ter zlasti člena 9(1)(a) Uredbe,
   ob upoštevanju naslednjega:
   
               (1)
            
            
               Da bi se zagotovila enotna uporaba kombinirane nomenklature, priložene k Uredbi (EGS) št. 2658/87, je treba sprejeti ukrepe v zvezi z uvrstitvijo blaga iz Priloge k tej uredbi.
            
         
               (2)
            
            
               Uredba (EGS) št. 2658/87 je določila splošna pravila za razlago kombinirane nomenklature. Navedena pravila se uporabljajo tudi za vsako drugo nomenklaturo, ki v celoti ali delno temelji na kombinirani nomenklaturi ali ji dodaja dodatne pododdelke in se predpiše s posebnimi določbami Unije za uporabo tarifnih in drugih ukrepov pri blagovni menjavi.
            
         
               (3)
            
            
               Po navedenih splošnih pravilih se blago iz stolpca (1) razpredelnice iz Priloge uvrsti pod oznako KN, ki je označena v stolpcu (2), iz razlogov iz stolpca (3) navedene razpredelnice.
            
         
               (4)
            
            
               Primerno je določiti, da se lahko imetnik v skladu s členom 12(6) Uredbe Sveta (EGS) št. 2913/92 z dne 12. oktobra 1992 o carinskem zakoniku Skupnosti (2) še tri mesece sklicuje na zavezujoče tarifne informacije, ki jih izdajo carinski organi držav članic v zvezi z uvrstitvijo blaga v kombinirano nomenklaturo in niso v skladu s to uredbo.
            
         
               (5)
            
            
               Odbor za carinski zakonik ni dal mnenja v okviru roka, ki ga je določil njegov predsednik –
            
         SPREJELA NASLEDNJO UREDBO:
   Člen 1
   Blago, opisano v stolpcu (1) razpredelnice iz Priloge, se uvrsti v kombinirano nomenklaturo pod oznako KN iz stolpca (2) navedene razpredelnice.
   Člen 2
   Na podlagi člena 12(6) Uredbe (EGS) št. 2913/92 se je še tri mesece mogoče sklicevati na zavezujoče tarifne informacije, ki jih izdajo carinski organi držav članic in niso v skladu s to uredbo.
   Člen 3
   Ta uredba začne veljati na dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 7. maja 2012
      
         
            Za Komisijo V imenu predsednika
         
         Algirdas ŠEMETA
         
            Član Komisije
         
      
   
   
      (1)  UL L 256, 7.9.1987, str. 1.
   
      (2)  UL L 302, 19.10.1992, str. 1.
   
      PRILOGA
      
                  Opis blaga
               
               
                  Uvrstitev
                  (oznaka KN)
               
               
                  Utemeljitev
               
            
                  (1)
               
               
                  (2)
               
               
                  (3)
               
            
                  Izdelek stožčaste oblike (približno 40 cm visok), narejen s šivanjem 2 trikotno oblikovanih ploskev iz rdečega netkanega tekstila, z obrobo [] bele barve na spodnjem delu in belim cofom na vrhu.
                  (pokrivalo)
                  (Glej fotografijo št. 658.) (1)
                  
               
               
                  6505 00 90
               
               
                  Uvrstitev opredeljujeta splošni pravili 1 in 6 za razlago kombinirane nomenklature ter besedilo oznak KN 6505 in 6505 00 90.
                  Poleg klobukov za punčke, drugih klobukov-igrač ali karnevalskih proizvodov se klobuki in druga pokrivala vseh vrst, ne glede na materiale, iz katerih so narejeni, in njihove predvidene uporabe, uvrščajo v poglavje 65 (glej tudi pojasnjevalne opombe harmoniziranega sistema k poglavju 65, splošno, prvi odstavek).
                  Pokrivala, izdelana iz čipke, klobučevine ali drugih tekstilnih materialov, v metraži se uvrščajo pod tarifno številko 6505 (glej tudi pojasnjevalne opombe harmoniziranega sistema k tarifni številki 65.05, prvi odstavek).
                  V skladu z opombo 1(o) k oddelku XI (Tekstil in tekstilni izdelki), so pokrivala iz poglavja 65 izključena iz tega oddelka.
                  Tekstilni izdelki, ki imajo uporabno vrednost, so izključeni iz poglavja 95, tudi če imajo praznično zasnovo (glej tudi pojasnjevalne opombe harmoniziranega sistema k tarifni številki 9505, točka (A), zadnji odstavek)). Uvrstitev pod tarifno podštevilko 9505 10 90 med druge izdelke za božično praznovanje je torej izključena.
                  Izdelek ima jasne lastnosti pokrivala in je zasnovan tako, da se nosi kot tak.
                  Izdelek se zato uvrsti pod oznako KN 6505 00 90 kot pokrivalo.
               
            
         
      
         (1)  Fotografija je zgolj informativne narave.